Diari Oficial de la Generalitat Valenciana


Sumari del DOGV 6363, del 27-09-2010 (2010/9868)

Notificació de la sentència dictada en el judici de desnonament número 1113/2009.
---------------------------------------------------------------------------------

### Dades del document

Número de DOGV
:   6363

Data del DOGV
:   27-09-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/9868


Organisme emissor
:   Jutjat d'Instrucció Número 2 de Torrent

Tipus de document
:   Edicte

Notificació de la sentència dictada en el judici de desnonament número 1113/2009. [2010/9868]  
Judici de desnonament 001113/2009  
De: Fernando Rico Gimeno i Alicia Albiol Sancho.  
Procurador: Juan Miguel Alapont Beteta.  
Contra: Asteria Biotech, SL.  
Cèdula de notificació:  
En el procediment a què es fa referència s'ha dictat la resolució que, literalment, és com segueix:  
«Sentència número 00924/2010  
Torrent, 22 de juny de 2010.  
Jorge Martínez Ribera, magistrat jutge del Jutjat d'Instrucció número 2 de Torrent i partit, he vist aquestes actuacions de judici verbal, seguides en aquest Jutjat amb el número 1113/2009, a instàncies de Fernando Rico Gimeno i Alicia Albiol Sancho, representats pel procurador Juan Miguel Alapont Beteta, defensat pel lletrat José Francisco Roca Ferrer, contra Asteria Biotech, SL, que no va comparéixer a l'acte del judici.  
Antecedents de fet:  
Primer. Que la representació de la part actora va presentar una demanda arreglada a les prescripcions legals en què, amb l'al·legació prèvia dels fets i fonaments de dret que estimava aplicables, acabava suplicant que es dictara sentència que condemnara el demandat a pagar la quantitat de 9.604 euros, les quantitats que es deguen fins al desnonament, i declarara resolt per falta de pagament el contracte d'arrendament, respecte de l'immoble siti al carrer Carles Salvador, número 10, polígon industrial Coscollar de la localitat d'Aldaia, i condemnar la demandada que el desallotge i el lliure als actors, amb la imposició de les costes.  
Segon. Que, una vegada admesa a tràmit la demanda es va disposar la citació a termini de les parts perquè comparegueren en l'acte de judici, no compareixent a la mateixa la demandada.  
Tercer. Que la part actora es va ratificar en el seu escrit de demanda, reclamant en el moment del judici la quantitat de 20.645,88 euros.  
Quart. Que la part actora va proposar com prova la documental que va ser admesa en el dit acte.  
Cinqué. Que en la tramitació d'aquestes actuacions s'han observat les prescripcions legals.  
Fonaments de dret  
Primer. Que de conformitat amb el que disposa l'article 27.2 de la Llei d'Arrendaments Urbans, l'impagament de la renda i quantitats assimilades és causa de resolució del contracte d'arrendament, i no havent comparegut a judici la part demandada, a pesar d'haver sigut citada en forma, pertoca, de conformitat amb el que disposa l'article 440, apartat 3r de la Llei d'Enjudiciament Civil, declarar el desnonament sense més tràmits, i s'acorda el llançament d'aquest si no ho abandonara.  
Segon. La part actora reclama en concepte de renda la quantitat de 20.645,88 euros. A la quantitat inicial de 9.604 euros, que correspon als mesos d'abril a octubre de 2009, se sumen les degudes fins al moment actual. La renda mensual és de 1.372 euros, respecte de l'any 2009. L'any 2010, fins al mes de juny, suposa un import de 8.297,88 euros. Es deuen en definitiva 15 mensualitats.  
No s'ha acreditat cap fet extintiu de l'obligació de pagament, i cal pagar les quantitats que es deguen fins a l'efectiu desnonament.  
Tercer. La part demandada ha de satisfer els interessos legals des de la data d'interposició de la demanda, de conformitat amb el que disposen els articles 1100 i 1108 del Codi Civil, de la quantitat inicialment reclamada, així com els corresponents a les mensualitats que s'hi produïsquen.  
Quart. De conformitat amb el que disposa l'article 394 de la Llei d'Enjudiciament Civil, les costes s'han d'imposar a la part demandada.  
Atesos els preceptes esmentats i tots altres que hi són aplicables de manera general i pertinent, en nom del rei, i per l'autoritat que m'ha sigut conferida pel poble espanyol.  
Dispositiva  
Que estime de forma íntegra la demanda formulada per la representació de Fernando Rico Gimeno i Alicia Albiol Sancho, declare resolt el contracte d'arrendament de l'immoble siti al carrer de Carles Salvador, número 10, polígon industrial Coscollar, de la localitat d'Aldaia, celebrat entre la part actora i la demandada Asteria Biotech, SL, i condemne la demandada a pagar la quantitat de 20.645,88 euros, quantitats que s'hi produïsquen fins a l'efectiu desnonament, els interessos legals des de la demanda de la quantitat inicialment reclamada, així com els que es produïsquen respecte de les mensualitats impagades, i dispose el desallotjament de l'immoble i les costes processals.  
Aquesta resolució no és ferma i contra aquesta es pot interposar un recurs d'apel·lació davant d'aquest Jutjat dins del termini de cinc dies, que resoldrà, si és el cas, l'Audiència Provincial de València.  
Aquesta és la meua sentència, que jutjant definitivament en primera instància pronuncie, mane i firme».  
I com a conseqüència del parador ignorat d'Asteria Biotech, SL, estenc la present perquè valga de cèdula de notificació per mitjà del present edicte que es publicarà al tauler d'anuncis d'aquest Jutjat.  
Torrent, 28 de juny de 2010.- La secretària: Vicenta María Casañ Arandiga.